Аспирантура чекхъяьккхира В. И. Ленинан цӀарахчу  Москохан пачхьалкхан хьехархойн институтан философин кафедрехь. 1981 шарахь чекхдаьккхира философин кандидатан диссертаци тема «Бакъдолчух башха, марталлица, дийнна кхетар». 1991 шеран 17 июнехь хилира Нохч-ГӀалгӀайн историн, философин, социологин Ӏилманан-талламан институтан директор. 1992 шарахь хилира Нохчийн Республикин Ӏилманан академин корреспондент-декъахо. Ростовн пачхьалкхан университетехь чекхдаьккхира докторан диссертации, тема «Суфизм Ӏаьрбийн-бусалбанийн философин контекстехь». 2001 шарахь хилира профессор а, Нохчийн пачхьалкхан университетан социалан белхан теорин а, практикин а кафедран куьйгалхо. Зорба тоьхна 170 сов белхан, царна юкъахь монографеш, брошюраш, публицистика. Нохчийн Республикин Юкъараллин палатин декъахо ву.